ddrg/super_eurlex huggingface dataset:
C 338/22

Sklep Splošnega sodišča z dne 25. junija 2021 – OM/Komisija

(Zadeva T-728/20) (1)

(Ničnostna tožba - Javni uslužbenci - Uradniki - Socialna varnost - RCAM - Nadomestilo za stroške zdravljenja - Zavrnitev zahteve - Zavrnitev pritožbe - Nadomestitev obrazložitve - Vložitev druge pritožbe - Pritožbeni rok - Nedopustnost)

(2021/C 338/29)

Jezik postopka: francoščina

Stranki

Tožeča stranka: OM (zastopnik: N. de Montigny, odvetnik)

Tožena stranka: Evropska komisija (zastopnika: L. Hohenecker in L. Vernier, agenta)

Predmet

Predlog na podlagi člena 270 PDEU za razglasitev ničnosti, prvič, sklepov Urada za vodenje in plačevanje posameznih pravic (PMO) Komisije z dne 9. in 17. septembra 2019, s katerima je bilo zavrnjeno nadomestilo za stroške za zdravstvene analize tožeče stranke, in drugič, sklepa z dne 23. marca 2020 o zavrnitvi pritožbe, ki jo je slednja vložila zoper te sklepe.

Izrek

1. Tožba se zavrže kot nedopustna..

2. Družbi OM se naloži plačilo stroškov.

(1) UL C 53, 15.2.2021.
2.

Vulkano Research and Development, SL in Ega sp. z o.o. sp.k. nosita svoje stroške in vsaka od njiju polovico stroškov Urada Evropske unije za intelektualno lastnino (EUIPO).
C 206/26

Sklep predsednika Splošnega sodišča z dne 24. marca 2021 – The Floow/Komisija

(Zadeva T-765/20 R)

(Začasna odredba - Sporazum o nepovratnih sredstvih, sklenjen na podlagi Okvirnega programa za raziskave in inovacije Obzorje 2020 (2014-2020) - Izterjava izplačanih zneskov - Predlog za izdajo začasnih odredb - Neobstoj nujnosti)

(2021/C 206/33)

Jezik postopka: angleščina

Stranki

Tožeča stranka: The Floow Ltd (London, Združeno kraljestvo) (zastopnika: A. Howard, barrister, in J. Berry, solicitor)

Tožena stranka: Evropska komisija (zastopnika: J. Estrada de Solà in L. André, agenta)

Predmet

Predlog na podlagi členov 278 in 279 PDEU za sprejetje začasne odredbe, naj se, prvič, odloži izvršitev Sklepa Komisije C(2020) 8138 final z dne 17. novembra 2020, s katerim je bila tožeči stranki odrejena vrnitev zneska 161 990,80 EUR skupaj z obrestmi, in drugič, Komisiji prepove, da izvrši izpodbijani sklep oziroma izterja sredstva ter da razširi in prenese svoje ugotovitve na obdobje projekta, ki ni zajeto z revizijo, ali na druge projekte.

Izrek

1. Predlog za izdajo začasne odredbe se zavrne.
1.

Izvrševanje člena 1 sklepa Evropske komisije C(2020) 3013 final z dne 4. maja 2020 v zvezi s postopkom na podlagi člena 18(3) in člena 24(1)(d) Uredbe Sveta (ES) št. 1/2003 (zadeva AT.40684 – Facebook Marketplace) se odloži v delu, v katerem se v njem določena obveznost nanaša na dokumente, ki niso povezani s poslovno dejavnostjo družbe Facebook Ireland Ltd in ki vsebujejo občutljive osebne podatke, in dokler postopek iz točke 2 tega izreka ni vzpostavljen.
C 53/43

Sklep Splošnega sodišča z dne 16. decembra 2020 – Bonicelli/Entreprise commune Fusion for Energy

(Zadeva T-520/20) (1)

(Javni uslužbenci - Uradniki - Napredovalno obdobje 2019 - Odločba o nenapredovanju - Nadomestitev izpodbijanega akta med postopkom - Prenehanje obstoja predmeta spora - Ustavitev postopka)

(2021/C 53/57)

Jezik postopka: francoščina

Stranki

Tožeča stranka: Tullio Bonicelli (Badalona, Španija) (zastopnik: N. Lhoëst, odvetnik)

Tožena stranka: Evropsko skupno podjetje za ITER in razvoj fuzijske energije (zastopnik: G. T. Poszler, agent)

Predmet

Predlog na podlagi člena 270 PDEU, naj se za nični razglasita, prvič, odločba Evropskega skupnega podjetja za ITER in razvoj fuzijske energije z dne 24. oktobra 2019, da se ime tožeče stranke ne vpiše na dokončni seznam uradnikov, ki so napredovali v okviru napredovalnega obdobja 2019 in, drugič, odločba tega skupnega podjetja z dne 8. maja 2020, s katero je bila zavrnjena pritožba tožeče stranke zoper prvo navedeno odločbo.

Izrek

1. Postopek s tožbo se ustavi.

2. Evropsko skupno podjetje za ITER in razvoj fuzijske energije nosi svoje stroške in stroške Tullia Bonicellia.

(1) UL C 329, 5.10.2020.
2.

Eleanor Sharpston nosi svoje stroške in stroške Sveta Evropske unije in predstavnikov vlad držav članic vključno s stroški v okviru postopka za izdajo začasne odredbe pred Splošnim sodiščem in Sodiščem v zadevah T-550/20 R, C-423/20 P(R) in C-424/20 P(R).
Sklep Splošnega sodišča z dne 24. marca 2021 – Graanhandel P. van Schelven/Komisija

(Zadeva T-306/19) (1)

(Ničnostna tožba - Kmetijska politika - Ekološka pridelava - Uredba (ES) št. 834/2007 - Pridelava in označevanje ekoloških proizvodov - Ekološki proizvodi, uvoženi v Unijo - Izdaja potrdil za proizvode s strani izvajalca nadzora - Neobstoj pravnega interesa - Neobstoj neposrednega nanašanja - Očitna nedopustnost)

(2021/C 206/31)

Jezik postopka: angleščina

Stranki

Tožeča stranka: Graanhandel P. van Schelven BV (Nieuwe-Tonge, Nizozemska) (zastopnik: C. Almeida, odvetnica)

Tožena stranka: Evropska komisija (zastopniki: D. Bianchi, A. Dawes in B. Hofstötter, agenti)

Predmet

Predlog na podlagi člena 263 PDEU za razglasitev ničnosti člena 1(3) Izvedbene uredbe Komisije (EU) 2019/446 z dne 19. marca 2019 o spremembi in popravku Uredbe (ES) št. 1235/2008 o določitvi podrobnih pravil za izvajanje Uredbe Sveta (ES) št. 834/2007 v zvezi z ureditvami za uvoz ekoloških proizvodov iz tretjih držav (UL 2019, L 77, str. 67) v delu, v katerem se s to določbo v povezavi s Prilogo II, točka 3, k navedeni izvedbeni uredbi Control Union Certifications prekliče priznanje, ki mu je bilo dodeljeno kot pristojnemu organu za izvedbo inšpekcijskih pregledov in izdajanje potrdil, na podlagi katerih se dovoli dajanje proizvodov, uvoženih iz Kazahstana, Moldavije, Rusije, Turčije in Združenih arabskih emiratov, na trg Unije kot ekoloških proizvodov.

Izrek

1. Tožba se zavrže kot očitno nedopustna.

2. O predlogih za sprejetje ukrepov procesnega vodstva in za zaslišanje prič, ki ju je vložila družba Graanhandel P. van Schelven BV, ni treba odločiti.

3. Družbi Graanhandel P. van Schelven se naloži plačilo stroškov.

(1) UL C 280, 19.8.2019.
Sklep predsednika Splošnega sodišča z dne 11. novembra 2020 – Leonardo/Frontex

(Zadeva T-849/19 R II)

(Začasna odredba - Javna naročila storitev - Predlog za izdajo začasne odredbe - Nov predlog - Nova dejstva - Neobstoj nujnosti)

(2021/C 28/79)

Jezik postopka: italijanščina

Stranki

Tožeča stranka: Leonardo SpA (Rim, Italija) (zastopniki: M. Esposito, F. Caccioppoli in G. Calamo, odvetniki)

Tožena stranka: Evropska agencija za mejno in obalno stražo (zastopniki: H. Caniard, C. Georgiadis, A. Gras in S. Drew, agenti, skupaj z M. Vanderstraetenom, F. Biebuyckom in V. Ostom, odvetniki)

Predmet

Predlog na podlagi členov 278 in 279 PDEU za sprejetje začasne odredbe za odlog izvršitve obvestila o javnem naročilu FRONTEX/OP/888/2019/JL/CG, ki ga je agencija Frontex objavila 18. oktobra 2019, z naslovom „Poskus s sistemom daljinsko pilotiranih zrakoplovov (RPAS) za dolgoročni zračni nadzor morskih območij na srednji višini“, ter aktov, ki so mu priloženi, dodatnih obvestil in obvestil o popravku, zapisnika informativnega sestanka, ki je bil organiziran v prostorih agencije Frontex dne 28. oktobra 2019, sklepa o oddaji tega naročila ter vseh predhodnih, povezanih ali nadaljnjih aktov.

Izrek

1. Predlog za izdajo začasne odredbe se zavrne.
C 175/26

Sklep Splošnega sodišča z dne 12. marca 2020 – Le Comité de Douzelage de Houffalize/Komisija in EACEA

(Zadeva T-236/19) (1)

(Ničnostna tožba - Program „Evropa za državljane“ (2014-2020) - Razpis za oddajo prijav „Partnerstvo med mesti 2017, drugi rok“ (EACEA 36/2014) - Sklep EACEA o zavrnitvi prijave tožeče stranke zaradi nespoštovanja merila primernosti - Sklep Komisije o zavrnitvi upravne pritožbe, vložene zoper sklep EACEA - Prijava, ki jo je vložilo dejansko združenje - Sposobnost biti stranka v sodnem postopku - Neobstoj dokaza o pravnem obstoju - Nedopustnost)

(2020/C 175/34)

Jezik postopka: francoščina

Stranke

Tožeča stranka: Le Comité de Douzelage de Houffalize (Belgija) (zastopnica: A. Kettels, odvetnica)

Toženi stranki: Evropska komisija (zastopnika: G. Wils in A. Kyratsou, agenta), Izvajalska agencija za izobraževanje, avdiovizualno področje in kulturo (zastopnika: H. Monet in N. Durand, agenta)

Predmet

Predlog na podlagi člena 263 PDEU za razglasitev ničnosti ali spremembo, prvič, sklepa EACEA z dne 25. junija 2018 o zavrnitvi prošnje za subvencijo tožeče stranke v okviru razpisa za oddajo prijav „Partnerstvo med mesti 2017, drugi rok“ (EACEA 36/2014) in drugič, Izvedbenega sklepa Komisije C (2019) 572 final z dne 4. februarja 2019 o zavrnitvi upravne pritožbe, ki jo je tožeča stranka vložila na podlagi člena 22(1) Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (UL, posebna izdaja v slovenščini, poglavje 1, zvezek 4, str. 235).

Izrek

1. Tožba se zavrne.

2. O ugovoru nedopustnosti, ki ga je vložila Izvajalska agencija za izobraževanje, avdiovizualno področje in kulturo (EACEA), ni treba odločati.

3. O predlogu za intervencijo EACEA ni treba odločati.

4. Le Comité du Douzelage de Houffalize nosi svoje stroške in naloži se mu plačilo stroškov Komisije in EACEA, razen stroškov v zvezi s predlogom za intervencijo.

5. EACEA nosi svoje stroške v zvezi s predlogom za intervencijo.

(1) UL C 270, 12.8.2019.
C 432/57

Sklep Splošnega sodišča z dne 24. oktobra 2019 – Združeno kraljestvo/Komisija

(Zadeva T-188/19) (1)

(Ničnostna tožba - Raziskave, tehnološki razvoj in vesolje - Sedmi okvirni program Unije - Revizija - Nedopolnitev evidence delovnega časa - Stroški za osebje, ki so razglašeni za neupravičene - Odločitev Komisije, da bo revizijsko poročilo sprejela kot dokončno - Nedopustnost)

(2019/C 432/68)

Jezik postopka: angleščina

Stranki

Tožeča stranka: Združeno kraljestvo Velika Britanija in Severna Irska (zastopniki: S. Brandon in Z. Lavery, agenta, skupaj s T. Johnstonom in J. Scottom, barristers)

Tožena stranka: Evropska komisija (zastopniki: R. Lyal, A. Kyratsou in M. Siekierzyńska, agenti)

Predmet

Predlog na podlagi člena 272 PDEU za ugotovitev, da Komisija s tem, da je kot dokončno sprejela končno revizijsko poročilo 14-BA 262-013 v zvezi s pogodbami o nepovratnih sredstvih Combine, EUFAR in THOR, katerih upravičenec je Met Office, nacionalni urad za meteorologijo, ki je v vladi Združenega kraljestva priključen ministrstvu za podjetništvo, energijo in industrijsko strategijo, ni pravilno razlagala in uporabila pogodbenih določil v zvezi s temi projekti.

Izrek

1. Tožba se zavrže kot nedopustna.

2. Združeno kraljestvo Velika Britanija in Severna Irska nosi svoje stroške in stroške Evropske komisije.

(1) UL C 172, 20.5.2019.
C 27/35

Sklep predsednika Splošnega sodišča z dne 11. novembra 2019 – Intering in drugi/Komisija

(Zadeva T-525/19 RII)

(Začasna odredba - Program z imenom „Podpora EU za čist zrak na Kosovu“ - Postopek javnega razpisa EuropeAid/140043/DH/WKS/XK - Sklep o zavrnitvi odloga izvršitve odločbe o izključitvi ponudnika iz nadaljevanja postopka - Nov predlog za izdajo začasne odredbe - Člen 159 Poslovnika - Nedopustnost)

(2020/C 27/43)

Jezik postopka: nemščina

Stranki

Tožeče stranke: Intering SH.p.k. (Obiliq, Kosovo), Steinmüller Engineering GmbH (Gummersbach, Nemčija), Deling d.o.o. za proizvodnju, promet i usluge (Tuzla, Bosna in Hercegovina), ZM-Vikom d.o.o. za proizvodnju, konstruckcije i montažu (Šibenik, Hrvaška) (zastopnik: R. Spielhofen, odvetnik)

Tožena stranka: Evropska komisija (zastopniki: B. Bertelmann, J. Estrada de Solà in M. Kellerbauer, agenti)

Predmet

Predlog vložen v skladu s členom 159 Poslovnika Splošnega sodišča za odlog izvršitve Odločbe Evropske komisije z dne 29. junija 2019 o izključitvi tožeče stranke iz nadaljevanja postopka javnega razpisa in njenem nevpisu na omejeni seznam v okviru postopka za oddajo naročila za program z imenom „Podpora EU za čist zrak na Kosovu“ za zmanjšanje prahu in NOx iz blokov B1 in B2 termoelektrarne Kosovo B (EuropeAid/140043/DH/WKS/XK).

Izrek

1. Predlog za izdajo začasne odredbe se zavrne.
C 77/49

Sklep Splošnega sodišča z dne 22. januarja 2020 – Daimler/Komisija

(Zadeva T-751/18) (1)

(Ničnostna tožba - Preklic certificiranih prihrankov emisij CO2 - Shema ekoloških inovacij - Uredba (ES) št. 443/2009 - Izvedbena uredba (EU) št. 725/2011 - Akt, zoper katerega ni pravnega sredstva - Pripravljalni ukrep - Nedopustnost)

(2020/C 77/69)

Jezik postopka: nemščina

Stranki

Tožeča stranka: Daimler AG (Stuttgart, Nemčija) (zastopniki: N. Wimmer, C. Arhold in G. Ollinger, odvetniki)

Tožena stranka: Evropska komisija (zastopnika: J.-F. Brakeland in A. Becker, agenta)

Predmet

Predlog na podlagi člena 263 PDEU za razglasitev ničnosti dopisa Komisije Ares(2018) 5413709 z dne 22. oktobra 2018 o sporočitvi preklica prihrankov emisij CO2, pridobljenih z ekološkimi inovacijami v vozilih družbe Daimler AG, ki so opremljena z visoko učinkovitima alternatorjema Bosch HED EL 7-150 in 175 plus.

Izrek

1. Tožba se kot nedopustna zavrže.

2. Družbi Daimler AG se naloži plačilo stroškov.

(1) UL C 93, 11.3.2019.
2.

Nissin Foods Holdings Co. Ltd se naloži plačilo svojih stroškov in stroškov Urada Evropske unije za intelektualno lastnino (EUIPO).
Sklep Splošnega sodišča z dne 23. maja 2019 – Fujifilm Recording Media/EUIPO – iTernity (d:ternity)

(Zadeva T-609/18) (1)

(Znamka Evropske unije - Postopek za ugotovitev ničnosti - Prijava besedne znamke Evropske unije d:ternity - Prejšnja besedna znamka iTernity - Umik zahteve za ugotovitev ničnosti pred vložitvijo tožbe - Neveljavnost izpodbijane odločbe - Neobstoj pravnega interesa - Tožba, ki je delno nedopustna in delno očitno brez pravne podlage)

(2019/C 246/24)

Jezik postopka: nemščina

Stranke

Tožeča stranka: Fujifilm Recording Media GmbH (Kleve, Nemčija) (zastopniki: R.-D. Härer, C. Schultze, C. Weber, H. Ranzinger in C. Gehweiler, odvetniki)

Tožena stranka: Urad Evropske unije za intelektualno lastnino (zastopnik: M. Fischer, agent)

Druga stranka pred odborom za pritožbe, intervenientka v postopku pred Splošnim sodiščem: iTernity GmbH (Freiburg, Nemčija)

Predmet

Tožba zoper odločbo četrtega odbora za pritožbe pri EUIPO z dne 25. julija 2018 (zadeva R 2324/2017-4), v zvezi s postopkom za ugotovitev ničnosti med družbama iTernity in Fujifilm Recording Media.

Izrek

1. Tožba se zavrne.

2. Vsaka stranka nosi svoje stroške.

(1) UL C 445, 10.12.2018.
C 328/53

Sklep Splošnega sodišča z dne 5. julija 2019 – ArcelorMittal Bremen/Komisija

(Zadeva T-544/18) (1)

(Okolje - Direktiva 2003/87/ES - Sistem za trgovanje s pravicami do emisije toplogrednih plinov - Uredba (EU) št. 389/2013 - Prehodna pravila za usklajeno brezplačno dodelitev pravic do emisije - Priglasitev spremembe preglednice nacionalnih dodelitev glede Nemčije za obdobje od 2013 do 2020 - Predlog za spremembo preglednice nacionalnih dodelitev, ki je vpisana v evidenco transakcij Evropske unije - Tožba zaradi nedelovanja - Navodila, ki jih je med postopkom dala Komisija centralnemu administratorju - Prenehanje predmeta spora - Ustavitev postopka)

(2019/C 328/60)

Jezik postopka: nemščina

Stranki

Tožeča stranka: ArcelorMittal Bremen GmbH (Bremen, Nemčija) (zastopnika: S. Altenschmidt in D. Jacob, odvetnika)

Tožena stranka: Evropska komisija (zastopnika: J.-F. Brakeland in A. Becker, agenta)

Predmet

Primarno, predlog na podlagi člena 265 PDEU za ugotovitev, da Komisija nezakonito ni dala navodil centralnemu administratorju, da v preglednico nacionalnih dodelitev, ki je bila vpisana v Evidenco transakcij Evropske unije (EUTL), vnese spremembo, ki jo je priglasila Zvezna republika Nemčija 8. februarja 2018 glede naprave tožeče stranke, in podredno, predlog na podlagi člena 263 PDEU za razglasitev ničnosti domnevne odločbe, ki jo je sprejela Komisija 31. avgusta 2018 v zvezi z zahtevo tožeče stranke z dne 14. maja 2018.

Izrek

1. Postopek s tožbo se ustavi.

2. Predlog, da se „javno graja“ predstavnike Evropske komisije, ker naj bi pred Splošnim sodiščem predložili netočne podatke in naj ne bi izpolnili svoje obveznosti v postopku, da predstavijo povzetek, ki je skladen z resničnim stanjem, se zavrne.

3. Postopek v zvezi s predlogom za intervencijo Zvezne republike Nemčije se ustavi.

4. Komisiji se naloži plačilo njenih stroškov in stroškov družbe ArcelorMittal Bremen GmbH.

5. Zvezna republika Nemčija nosi svoje stroške v zvezi s predlogom za intervencijo.

(1) UL C 399, 5.11.2018.
3.

Abaco Energy, SA, in drugim tožečim strankam, katerih imena so navedena v Prilogi k sklepu, se naloži plačilo njihovih stroškov in stroškov Evropske komisije, razen stroškov, ki se nanašajo na predloge za intervencijo.
Sklep Splošnega sodišča z dne 14. februarja 2019 – Brunke/Komisija

(Zadeva T-258/18) (1)

(Tožba zaradi nedelovanja - Rok za vložitev tožbe - Začetek - Neobstoj poziva k ukrepanju - Drug poziv k ukrepanju - Očitna nedopustnost - Ugotovitveni zahtevek - Predlog za izdajo odredb - Očitna nepristojnost)

(2019/C 131/58)

Jezik postopka: nemščina

Stranki

Tožeča stranka: Lothar Brunke (Berlin, Nemčija) (zastopnik: A. Schniebel, odvetnik)

Tožena stranka: Evropska komisija (zastopnika: G. Braun in H. Støvlbæk, agenta)

Predmet

Primarno, predlog za „ugotovitev diskriminatornega učinka“Direktive 2005/36/ES Evropskega parlamenta in Sveta z dne 7. septembra 2005 o priznavanju poklicnih kvalifikacij (UL 2005, L 255, str. 22) in podredno, prvič, predlog, ki je v bistvu usmerjen na izdajo odredbe proti Komisije, in drugič, predlog na podlagi člena 265 PDEU za ugotovitev, da je Komisija nezakonito opustila odločanje na podlagi dopisov tožeče stranke z dne 6. junija in 27. decembra 2017.

Izrek

1. Tožba se zavrže deloma zaradi očitne nepristojnosti Splošnega sodišča za odločanje o njej in deloma kot očitno nedopustna.

2. Postopek v zvezi s predlogoma Sveta Evropske unije in Evropskega parlamenta za intervencijo se ustavi.

3. Lothar Brunke nosi svoje stroške in stroške, ki jih je priglasila Evropska komisija.

4. Svet nosi svoje stroške v zvezi s svojim predlogom za intervencijo.

5. Evropski parlament nosi svoje stroške v zvezi s svojim predlogom za intervencijo.

(1) UL C 276, 6.8.2018.
C 44/69

Sklep Splošnega sodišča z dne 15. novembra 2018 – Novenco Building & Industry/EUIPO – Novenco Ventilator (Beijing) (NOVENCO)

(Zadeva T-45/18) (1)

((Znamka Evropske unije - Postopek z ugovorom - Mednarodna registracija, v kateri je imenovana Evropska unija - Figurativna znamka NOVENCO - Prejšnja besedna znamka Evropske unije Novenco - Izbris mednarodne registracije - Prenehanje obstoja predmeta spora - Ustavitev postopka))

(2019/C 44/90)

Jezik postopka: angleščina

Stranke

Tožeča stranka: Novenco Building & Industry A/S (Næstved, Danska) (zastopnik: A. Rasmussen, odvetnik)

Tožena stranka: Urad Evropske unije za intelektualno lastnino (zastopnika: E. Śliwińska in A. Folliard-Monguiral, agenta)

Druga stranka pred odborom za pritožbe, intervenientka v postopku pred Splošnim sodiščem: Novenco Ventilator (Beijing) Co. Ltd (Peking, Kitajska) (zastopnika: T. de Haan in P. Péters, odvetnika)

Predmet

Na eni strani tožba zoper odločbo drugega odbora za pritožbe pri EUIPO z dne 7. novembra 2017 (zadeva R 2354/2016-2) v zvezi s postopkom z ugovorom med družbama Novenco Building & Industry in Novenco Ventilator (Beijing) in na drugi nasprotna tožba zoper isto odločbo.

Izrek

1. Postopek z glavno tožbo in z nasprotno tožbo se ustavi.

2. Vsaka stranka nosi svoje stroške.

(1) UL C 104, 19.3.2018.
Sklep predsednika Splošnega sodišča z dne 23. novembra 2018 – GMPO/Komisija

(Zadeva T-733/17 R)

((Začasna odredba - Zdravila za uporabo v humani medicini - Aktivna snov trientinov tetrahidroklorid - Sklep Komisije, da se zdravilo Cuprior-trientin ne uvrsti na seznam kot zdravilo sirota - Uredba (ES) št. 141/2000 - Predlog za odlog izvršitve - Neobstoj nujnosti))

(2019/C 44/85)

Jezik postopka: angleščina

Stranki

Tožeča stranka: GMP-Orphan (GMPO) (Pariz, Francija) (zastopniki: M. Demetriou, QC, E. Mackenzie, barrister, L. Tsang, in J. Mulryne, solicitors)

Tožena stranka: Evropska komisija (zastopnika: K. Petersen in A. Sipos, agenta)

Predmet

Predlog na podlagi členov 278 in 279 PDEU za odlog izvršitve člena 5 Izvedbenega sklepa Komisije C(2017) 6102 z dne 5. septembra 2017 o izdaji dovoljenja za promet z zdravilom za uporabo v humani medicini Cuprior – trientin iz naslova Uredbe (ES) št. 726/2004 Evropskega parlamenta in Sveta z dne 31. marca 2004 o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila (UL, posebna izdaja v slovenščini, poglavje 13, zvezek 34, str. 229).

Izrek

1. Predlog za izdajo začasne odredbe se zavrne.
SL Uradni list Evropske unije C 166/32

Sklep predsednika Splošnega sodišča z dne 20. marca 2018 – Hércules Club de Fútbol/Komisija

(Zadeva T-134/17 R)

((Začasna odredba - Dostop do dokumentov - Dokumenti v zvezi z upravnim postopkom pred sprejetjem sklepa Komisije v zvezi z državno pomočjo, ki jo je Španija zagotovila trem profesionalnim nogometnim klubom - Pravica do obrambe - Zavrnitev dostopa - Predlog za izdajo začasnih odredb - Neobstoj nujnosti))

(2018/C 166/41)

Jezik postopka: španščina

Stranki

Tožeča stranka: Hércules Club de Fútbol, SAD (Alicante, Španija) (zastopnika: S. Rating in Y. Martínez Mata, odvetnika)

Tožena stranka: Evropska komisija (zastopniki: sprva B. Stromsky, G. Luengo in P. Němečková, nato J. Baquero Cruz, G. Luengo in P. Němečková, agenti)

Predmet

Predlog na podlagi členov 278 in 279 PDEU, naj se Komisiji naloži dostop do dokumentov, vsebovanih v spisu v zvezi z državno pomočjo SA.36387 (2013/C) (ex 2013/NN) (ex 2013/CP), ki jo je Španija sprejela za Valencia Club de Fútbol SAD, Hércules Club de Fútbol in Elche Club de Fútbol SAD, v delu, v katerem se ti dokumenti nanašajo na tožečo stranko in so bistveni za ustrezno obrambo njenih interesov.

Izrek

1. Predlog za izdajo začasne odredbe se zavrne.
SL Uradni list Evropske unije C 309/33

Sklep predsednika Splošnega sodišča z dne 12. julija 2017 – Qualcomm in Qualcomm Europe/Komisija

(Zadeva T-371/17 R)

((Začasna odredba - Konkurenca - Antitrust - Uredba (ES) št. 1/2003 - Člen 18(3) - Odočba o zahtevi po informacijah - Predlog za izdajo začasne odredbe - Neobstoj nujnosti))

(2017/C 309/43)

Jezik postopka: angleščina

Stranke

Tožeči stranki: Qualcomm, Inc. (San Diego, Kalifornija, Združene države) in Qualcomm Europe, Inc. (London, Združeno kraljestvo) (zastopnika: M. Pinto de Lemos Fermiano Rato in M. Davilla, odvetnika)

Tožena stranka: Evrospka komisija (zastopniki: H. Van Vliet, G. Conte, C. Urraca Caviedes in M. Farley, agenti)

Predmet

Predlog na podlagi členov 278 in 279 PDEU za sprejetje začasnih ukrepov za namene odloga izvršitve Sklepa Komisije z dne 31. marca 2017 v zvezi s postopkom na podlagi člena 18(3) in člena 24(1)(d) Uredbe Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe (UL, posebna izdaja v slovenščini, poglavje 8, zvezek 2, str. 205) (zadeva AT.39711 – Qualcomm (plenilske cene)).

Izrek

1. Predlog za izdajo začasne odredbe se zavrne.
SL Uradni list Evropske unije C 402/36

Sklep predsednika Splošnega sodišča z dne 29. septembra 2017 – Amplexor Luxembourg/Komisija

(Zadeva T-211/17 R)

((Začasna odredba - Javna naročila storitev - Predlog za izdajo začasnih odredb - Neobstoj nujnosti))

(2017/C 402/48)

Jezik postopka: francoščina

Stranki

Tožeča stranka: Amplexor Luxembourg Sàrl (Bertrange, Luksemburg) (zastopnik: J.-F. Steichen, odvetnik)

Tožena stranka: Evropska komisija (zastopnika: J. Estrada de Solà in O. Verheecke, agenta)

Predmet

Predlog na podlagi členov 278 in 279 PDEU za izdajo začasnih ukrepov, ki se nanašajo, prvič, na odlog izvršitve odločbe Urada za publikacije Evropske unije (OP) z dne 13. februarja 2017 v okviru javnega razpisa 10651 v delu, v katerem je z njo ponudba konzorcija Jouve in Skrivanek uvrščena na prvo mesto, in drugič, na prekinitev izvajanja okvirne pogodbe, sklenjene med OP in navedenim konzorcijem.

Izrek

1. Predlog za izdajo začasne odredbe se zavrne.